Paġna IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Wara konsultazzjoni mal-Kunsill, Wara konsultazzjoni mal-Parlament Ewropew, Il-Kumitat Konsultattiv Ewropew tal-Istatistika huwa magħmul minn 24 membru. Skont l-Artikolu 4(1) tad-Deċiżjoni Nru 234/2008/KE, tmien membri għandhom ikunu maħtura mill-Kummissjoni, wara li din tikkonsulta mal-Parlament Ewropew u mal-Kunsill. L-Istati Membri pprovdew lill-Kummissjoni b'lista ta' kandidati li għandhom kwalifiki stabbiliti sew fil-qasam tal-istatistika. Meta taħtar lil dawn it-tmien membri, il-Kummissjoni pprovat tiżgura li huma jirrappreżentaw b'mod ugwali lill-utenti, lil min iwieġeb u lill-partijiet l-oħra interessati fl-istatistika Komunitarja (fosthom il-komunità xjentifika, il-partijiet soċjali u s-soċjetà ċivili). Tiġi stabbilita lista ta' riżerva biex tintuża kemm-il darba xi membru maħtur jirriżenja jew ikun indispost mingħajr preavviż. L-għażla mil-lista ta' riżerva għandha tfittex li tiżgura li jkun hemm bilanċ bejn il-gruppi tal-utenti. ADOTTAT DIN ID-DEĊIŻJONI: Il-persuni msemmijin fl-Anness huma b'dan maħtura membri tal-Kumitat Konsultattiv Ewropew tal-Istatistika għal mandat ta' ħames snin. Magħmul fil-Lussemburgu, il-5 ta' Mejju 2014. Din il-lista tirrifletti l-kontribuzzjonijiet mibgħuta mill-Istati Membri lill-Kummissjoni sal-iskadenza stipulata fl-Artikolu 345 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud. Il-muniti inklużi f'din il-lista huma kkunsidrati li jissodisfaw il-kriterji tal-Artikolu 344 u għalhekk se jiġu ttrattati bħala deheb ta' investiment f'dawk l-Istati Membri. Għaldaqstant il-provvista tagħhom hija eżentata mill-VAT għas-sena kalendarja kollha tal-2014. L-eżenzjoni se tapplika għall-ħruġ kollu tal-muniti elenkati f'din il-lista, ħlief għal ħruġ ta' muniti b'purità fina ta' anqas minn 900 kull elf. Madankollu, jekk munita ma tidhirx f'din il-lista, il-provvista tagħha xorta tkun eżentata jekk il-munita tissodisfa l-kriterji tal-eżenzjoni stipulati fid-Direttiva tal-VAT. Il-lista hija f'ordni alfabetika, bl-ismijiet tal-pajjiżi u d-denominazzjonijiet tal-muniti. Fi ħdan l-istess kategorija ta' muniti, il-lista timxi fuq il-valur dejjem jiżdied tal-valuta. Fil-lista, id-denominazzjoni tal-muniti tirrifletti l-valuta indikata fuq il-muniti. Madankollu, fejn il-valuta fuq il-muniti mhix b'kitba Rumana, fejn possibbli, id-denominazzjoni tagħha fil-lista hija mniżżla f'parenteżi. L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura li ġejja ta' għajnuna mill-Istat: 12 ta' Frar 2014 In-Norveġja Il-prolongazzjoni u żieda fil-baġit Norveġiż tal-Isekma tal-Bijoenerġija. Il-Ftehim Annwali tal-Agrikoltura u l-baġit tal-Istat approvat mill-Parlament Norveġiż għall-2014. Protezzjoni ambjentali; Żieda fil-provvista tal-enerġija rinovabbli għat-tisħin, u kontribuzzjoni għall-iffrankar tal-enerġija Għotjiet NOK 60 miljun (Baġit annwali soġġett għal proċeduri parlamentari rigward il-baġit). 2014 (sa meta jiskadu l-Linji Gwida Ambjentali attwali) L-Enerġija It-test awtentiku tad-deċiżjoni, li minnu tneħħiet l-informazzjoni kunfidenzjali kollha, qiegħed fuq il-websajt tal-Awtorità ta' Sorveljanza tal-EFTA: L-Awtorità ta' Sorveljanza tal-EFTA pproponiet miżuri xierqa, li ġew aċċettati min-Norveġja, dwar il-miżura ta' għajnuna mill-Istat li ġejja: 12 ta' Frar 2014 In-Norveġja Finanzjament ta' korsijiet ta' taħriġ fis-sikurezza mill-iskejjel tal-kontej L-Att dwar l-Edukazzjoni tas-17 ta' Lulju 1998 Nru 61 Edukazzjoni Fuq il-bażi tal-miżuri meħuda u impenji oħra mogħtija mill-awtoritajiet tan-Norveġja biex jiġi emendat ir-reġim ta' finanzjament attwali ta' korsijiet ta' taħriġ fis-sikurezza mill-iskejjel tal-kontej, it-tħassib tal-Awtorità fir-rigward tal-inkompatibilità tal-finanzjament mill-iskejjel tal-kontej għal korsijiet ta' taħriġ fis-sikurezza tneħħa u l-investigazzjoni ngħalqet. It-test awtentiku tad-deċiżjoni, li minnu tneħħiet l-informazzjoni kunfidenzjali kollha, qiegħed fuq il-websajt tal-Awtorità ta' Sorveljanza tal-EFTA: Fl-10 ta' Jannar 2014 l-Awtorità ta' Sorveljanza tal-EFTA, irrappreżentata minn Xavier Lewis u Markus Schneider, li qegħdin jaġixxu ta' Aġenti tal-Awtorità ta' Sorveljanza tal-EFTA, Rue Belliard 35, 1040 Brussell, il-Belġju, ħadet azzjoni kontra l-Islanda fil-Qorti tal-EFTA. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li billi l-Islanda naqset li tadotta, u/jew tinnotifika lill-Awtorità ta' Sorveljanza tal-EFTA minnfih bil-miżuri kollha meħtieġa sabiex jiġi implimentat l-Att imsemmi fil-punt 18a tal-Anness XIII tal-Ftehim taż-Żona Ekonomika Ewropea (id-Direttiva 2006/38/KE tal-Parlament Ewropew u tal-Kunsill tas-17 ta' Mejju 2006 li jemenda d-Direttiva 1999/62/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi), kif adattat għall-Ftehim permezz tal-Protokoll 1 tiegħu, fiż-żmien preskritt, l-Islanda ma ssodisfatx l-obbligi tagħha skont l-Att u skont l-Artikolu 7 tal-Ftehim. Tordna lill-Islanda tħallas l-ispejjeż tal-proċedimenti. Din l-applikazzjoni tindirizza n-nuqqas tal-Islanda li tikkonforma, sa mhux aktar tard mill-20 ta' April 2013, ma' opinjoni motivata mogħtija mill-Awtorità ta' Sorveljanza tal-EFTA fl-20 ta Frar 2013 dwar in-nuqqas ta' dan l-Istat li jimplimenta fl-ordinament ġuridiku nazzjonali tiegħu d-Direttiva 2006/38/KE tal-Parlament Ewropew u tal-Kunsill tas-17 ta' Mejju 2006 dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi ("l-Att"), kif imsemmi fil-punt 18a tal-Anness XIII għall-Ftehim taż-Żona Ekonomika Ewropea, u kif adattat għal dan il-Ftehim permezz tal-Protokoll 1 tiegħu. L-Awtorità ta' Sorveljanza tal-EFTA tiddikjara li l-Islanda ma ssodisfatx l-obbligi tagħha skont l-Artikolu 2 tal-Att u skont l-Artikolu 7 tal-Ftehim taż-ŻEE, billi ma adottatx, u/jew ma nnotifikatx lill-Awtorità ta' Sorveljanza tal-EFTA bil-miżuri kollha meħtieġa sabiex jiġi implimentat l-Att fiż-żmien preskritt. Fl-10 ta' Jannar 2014 l-Awtorità ta' Sorveljanza tal-EFTA, irrappreżentata minn Xavier Lewis u Markus Schneider, li qegħdin jaġixxu ta' Aġenti tal-Awtorità ta' Sorveljanza tal-EFTA, Rue Belliard 35, 1040 Brussell, il-Belġju, ħadet azzjoni kontra l-Islanda fil-Qorti tal-EFTA. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li billi l-Islanda naqset li tadotta, u/jew tinnotifika lill-Awtorità ta' Sorveljanza tal-EFTA minnfih bil-miżuri meħtieġa sabiex jiġi implimentat l-Att imsemmi fil-punt 56v tal-Anness XIII tal-Ftehim taż-Żona Ekonomika Ewropea (id-Direttiva 2005/35/KE tal-Parlament Ewropew u tal-Kunsill tas-7 ta' Settembru 2005 dwar it-tniġġis ikkawżat minn vapuri u l-introduzzjoni ta' sanzjonijiet għal ksur), kif adattat għall-Ftehim permezz tal-Protokoll 1 tiegħu u mid-Deċiżjoni tal-Kumitat Konġunt Nru 65/2009 tad-29 ta' Mejju 2009, fiż-żmien preskritt, l-Islanda ma ssodisfatx l-obbligi tagħha skont l-Att u skont l-Artikolu 7 tal-Ftehim. Tordna lill-Islanda tħallas l-ispejjeż tal-proċedimenti. Din l-applikazzjoni tindirizza n-nuqqas tal-Islanda li tikkonforma, sa mhux aktar tard mit-12 ta' Awwissu 2013, ma' opinjoni motivata mogħtija mill-Awtorità ta' Sorveljanza tal-EFTA fit-12 ta Ġunju 2013 dwar in-nuqqas ta' dan l-Istat li jimplimenta fl-ordinament ġuridiku nazzjonali tiegħu, id-Direttiva 2005/35/KE tal-Parlament Ewropew u tal-Kunsill tas-7 ta' Settembru 2005 dwar it-tniġġis ikkawżat minn vapuri u l-introduzzjoni ta' sanzjonijiet għal ksur ("l-Att"), kif imsemmi fil-punt 56v tal-Anness XIII għall-Ftehim taż-Żona Ekonomika Ewropea, u kif adattat għal dan il-Ftehim permezz tal-Protokoll 1 tiegħu u mid-Deċiżjoni tal-Kumitat Konġunt Nru 65/2009 tad-29 ta' Mejju 2009. L-Awtorità ta' Sorveljanza tal-EFTA tiddikjara li l-Islanda ma ssodisfatx l-obbligi tagħha skont l-Artikolu 16 tal-Att, kif adattat, u skont l-Artikolu 7 tal-Ftehim taż-ŻEE, billi ma adottatx, u/jew ma nnotifikatx lill-Awtorità ta' Sorveljanza tal-EFTA bil-miżuri meħtieġa sabiex jiġi implimentat l-Att fiż-żmien preskritt. Fl-10 ta' Jannar 2014 l-Awtorità ta' Sorveljanza tal-EFTA, irrappreżentata minn Xavier Lewis u Markus Schneider, li qegħdin jaġixxu ta' Aġenti tal-Awtorità ta' Sorveljanza tal-EFTA, Rue Belliard 35, 1040 Brussell, il-Belġju, ħadet azzjoni kontra r-Renju tan-Norveġja fil-Qorti tal-EFTA. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li billi n-Norveġja naqset li tadotta u/jew tinnotifika minnufih lill-Awtorità ta' Sorveljanza tal-EFTA bil-miżuri meħtieġa sabiex jiġi implimentat l-Att imsemmi fil-punt 65a tal-Anness XIII tal-Ftehim taż-Żona Ekonomika Ewropea (id-Direttiva 2009/12/KE tal-Parlament Ewropew u tal-Kunsill tal-11 ta' Marzu 2009 dwar imposti tal-ajruport), kif adattat għall-Ftehim permezz tal-Protokoll 1 tiegħu, fiż-żmien preskritt, in-Norveġja ma ssodisfatx l-obbligi tagħha skont l-Att u skont l-Artikolu 7 tal-Ftehim. Tordna lir-Renju tan-Norveġja tħallas l-ispejjeż tal-proċedimenti. Din l-applikazzjoni tindirizza n-nuqqas tan-Norveġja li tikkonforma, sa mhux aktar tard mit-30 ta' Marzu 2013, ma' opinjoni motivata mogħtija mill-Awtorità ta' Sorveljanza tal-EFTA fit-30 ta Jannar 2013 dwar in-nuqqas ta' dan l-Istat li jimplimenta fl-ordinament ġuridiku nazzjonali tiegħu, id-Direttiva 2009/12/KE tal-Parlament Ewropew u tal-Kunsill tal-11 ta' Marzu 2009 dwar imposti tal-ajruport ("l-Att"), kif imsemmi fil-punt 65a tal-Anness XIII għall-Ftehim taż-Żona Ekonomika Ewropea, u kif adattat għal dan il-Ftehim permezz tal-Protokoll 1 tiegħu, L-Awtorità ta' Sorveljanza tal-EFTA taqbel li n-Norveġja ma ssodisfatx l-obbligi tagħha skont l-Artikolu 13 tal-Att u skont l-Artikolu 7 tal-Ftehim taż-ŻEE billi ma adottatx, u/jew ma nnotifikatx lill-Awtorità bil-miżuri meħtieġa sabiex jiġi implimentat l-Att fiż-żmien preskritt. It-talba tressqet fis-7 ta' Frar 2014 mill- European Stress Information Service ("ESIS") ("l-applikant") f'isem il-produtturi li jirrappreżentaw aktar minn 25 % tal- produzzjoni totali tal-Unjoni ta' ċerti wajers u swiegli PSC. Il-prodott soġġett għal dan ir-rieżami huwa wajer tal-azzar mingħajr liga, wajer tal-azzar mingħajr liga bbanjat jew miksi, wajer tal-azzar mingħajr liga bbanjat jew miksi biż-żingu u wajer bis-swiegel tal-azzar mingħajr liga kemm jekk ibbanjat jew miksi kemm jekk le b'mhux aktar minn 18-il wajer, li fih bil-piż 0,6 % jew aktar ta' karbonju, b'dimensjoni trasversali massima ta' aktar minn 3 mm, ("il-prodott taħt rieżami") li attwalment jaqa' fi ħdan il-kodiċi NM ex 7217 10 90, ex 7217 20 90, ex 7312 10 61, ex 7312 10 65 u ex 7312 10 69 u li joriġina mir-Repubblika Popolari taċ-Ċina. Is-swiegel galvanizzati (iżda mingħajr l-ebda kisja b'materjal ieħor) b'seba' wajers li fihom id-dijametru tal-wajer ċentrali jkun identiku jew inqas minn 3 % akbar mid-dijametru ta' kull wieħed mis-sitt wajers l-oħra, li joriġinaw mir-Repubblika Popolari taċ-Ċina, li mhumiex koperti mill-miżuri fis-seħħ bħalissa, mhumiex soġġetti għal dan ir-rieżami. It-talba hija bbażata fuq ir-raġunijiet li l-iskadenza tal-miżuri aktarx twassal għal rikorrenza ta' dumping u għal rikorrenza ta' ħsara għall-industrija tal-Unjoni. Billi, fid-dawl tad-dispożizzjonijiet tal-Artikolu 2(7) tar-Regolament bażiku, ir-Repubblika Popolari taċ-Ċina ("il-pajjiż ikkonċernat") titqies bħala pajjiż b'ekonomija mhux tas-suq, l-applikant stabbilixxa valur normali għall-importazzjonijiet mir-Repubblika Popolari taċ-Ċina abbażi tal-prezz f'pajjiż terz b'ekonomija tas-suq, jiġifieri t-Turkija. L-allegazzjoni tal-probabbiltà ta' rikorrenza ta' dumping hija bbażata fuq tqabbil tal-valur normali stabbilit bil-prezz tal-esportazzjoni (fil-livell ex-works) tal-prodott li qed jiġi eżaminat mill-ġdid meta dan jinbiegħ għall-esportazzjoni lejn għadd ta' swieq f'pajjiżi terzi oħra, fid-dawl tan-nuqqas attwali ta' volumi sinifikanti ta' importazzjonijiet mir-Repubblika Popolari taċ-Ċina lejn l-Unjoni. Abbażi tat-tqabbil ta' hawn fuq, li juri l-eżistenza ta' dumping, l-applikant jallega li hemm probabbiltà ta' rikorrenza ta' dumping min-naħa tal-pajjiż konċernat. Barra minn hekk, l-applikant jallega li wara l-impożizzjoni riċenti ta' miżuri antidumping u/jew miżuri kontra s-sussidju fuq l-importazzjonijiet tal-prodott taħt rieżami fl-Istati Uniti tal-Amerika u l-Malasja, jista' jiġi mistenni b'mod raġjonevoli li ċertu volum tal-esportazzjonijiet mill-pajjiż konċernat lejn dawn is-swieq se jiġi dirett lejn is-suq tal-UE jekk il-miżuri jitħallew jiskadu. Finalment, l-applikant jallega li t-tneħħija parzjali tal-ħsara seħħet l-aktar minħabba l-eżistenza tal-miżuri u li jekk il-miżuri jitħallew jiskadu, kull rikorrenza ta' importazzjonijiet sostanzjali bi prezzijiet ta' dumping mill-pajjiż konċernat x'aktarx twassal għal rikorrenza ta' ħsara għall-industrija tal-Unjoni. Wara li kkonsultat il-Kumitat stabbilit skont l-Artikolu 15(1) tar-Regolament bażiku skont l-Artikolu 11(6) tar-Regolament bażiku, il-Kummissjoni ddeterminat li teżisti biżżejjed evidenza biex jiġi ġġustifikat il-bidu ta' rieżami ta' skadenza, u għalhekk tagħti bidu għal rieżami skont l-Artikolu 11(2) tar-Regolament bażiku. Ir-rieżami jiddetermina jekk l-iskadenza tal-miżuri tistax twassal għal kontinwazzjoni jew rikorrenza ta' dumping tal-prodott li qed jiġi eżaminat mill-ġdid li joriġina fil-pajjiż konċernat, kif ukoll għal kontinwazzjoni jew rikorrenza ta' ħsara għall-industrija tal-Unjoni. Minħabba li jidher li hemm għadd kbir ta' produtturi esportaturi fir-Repubblika Popolari taċ-Ċina li huma involuti f'dan ir-rieżami ta' skadenza, u sabiex titlesta l-investigazzjoni fl-iskadenzi statutorji, il-Kummissjoni tista' tillimita l-produtturi esportaturi li għandhom jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir f'konformità mal-Artikolu 17 tar-Regolament bażiku. Sabiex tikseb it-tagħrif li tqis li huwa meħtieġ għall-għażla tal-kampjun ta' produtturi esportaturi, il-Kummissjoni se tikkuntattja wkoll lill-awtoritajiet tal-pajjiż konċernat, u tista' tikkuntattja lil kull assoċjazzjoni magħrufa ta' produtturi esportaturi. Jekk ikun hemm bżonn ta' kampjun, il-produtturi esportaturi jistgħu jintgħażlu abbażi tal-akbar volum rappreżentattiv ta' esportazzjonijiet lejn l-Unjoni li jista' jiġi investigat b'mod raġonevoli fiż-żmien għad-dispożizzjoni. Il-produtturi esportaturi kollha magħrufa, l-awtoritajiet tal-pajjiż konċernat u l-assoċjazzjonijiet ta' produtturi esportaturi se jiġu mgħarrfa mill-Kummissjoni, permezz tal-awtoritajiet tal-pajjiż konċernat, jekk dan ikun xieraq, dwar il-kumpaniji magħżula biex ikunu fil-kampjun. Sabiex tikiseb it-tagħrif li tqis li huwa meħtieġ għall-investigazzjoni tagħha fir-rigward tal-produtturi esportaturi, il-Kummissjoni se tibgħat kwestjonarji lill-produtturi esportaturi magħrufa fil-pajjiż konċernat, lil kull assoċjazzjoni magħrufa ta' produtturi esportaturi, u lill-awtoritajiet tal-pajjiż konċernat. Il-produtturi esportaturi kollha magħżula biex ikunu parti mill-kampjun, kull assoċjazzjoni ta' produtturi esportaturi magħrufa u l-awtoritajiet tal-pajjiż konċernat, għandhom jissottomettu kwestjonarju komplut fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Mingħajr preġudizzju għall-applikazzjoni possibbli tal-Artikolu 18 tar-Regolament bażiku, il-kumpaniji li jkunu qablu mal-inklużjoni possibbli tagħhom fil-kampjun iżda li ma jintgħażlux biex ikunu fil-kampjun se jitqiesu li jkunu kkooperaw ("il-produtturi esportaturi li kkooperaw iżda mhux inklużi fil-kampjun"). Skont l-Artikolu 2(7)(a) tar-Regolament bażiku, fil-każ ta' importazzjonijiet mill-pajjiż konċernat, il-valur normali jkun determinat fuq il-bażi tal-prezz jew tal-valur maħdum f'pajjiż terz b'ekonomija tas-suq. Importaturi mhux relatati tal-prodott li qiegħed jiġi eżaminat mill-ġdid mill-pajjiż konċernat lejn l-Unjoni huma mistiedna li jipparteċipaw f'din l-investigazzjoni. Minħabba l-għadd potenzjalment kbir ta' importaturi mhux relatati involuti f'dan ir-rieżami ta' skadenza u sabiex titlesta l-investigazzjoni fil-limitu tal-iskadenzi statutorji, il-Kummissjoni tista' tillimita għal għadd raġonevoli l-importaturi mhux relatati li se jkunu investigati billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir f'konformità mal-Artikolu 17 tar-Regolament bażiku. Sabiex tikseb l-informazzjoni li tqis li hija meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun meħtieġ kampjun, l-importaturi jistgħu jintgħażlu fuq il-bażi tal-akbar volum rappreżentattiv ta' bejgħ fl-Unjoni tal-prodott taħt rieżami, li jista' jiġi investigat b'mod raġonevoli fiż-żmien għad-dispożizzjoni. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji magħżula li se jkunu fil-kampjun. Sabiex tikseb l-informazzjoni li jidhrilha li tkun meħtieġa għall-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi. Dawn il-partijiet iridu jibagħtu l-kwestjonarju komplut fi żmien 37 jum mid-data tan-notifika tal-għażla tal-kampjun, sakemm ma jkunx speċifikat mod ieħor. Sabiex jiġi stabbilit jekk hemmx probabbiltà ta' kontinwazzjoni jew rikorrenza ta' ħsara għall-industrija tal-Unjoni, il-produtturi tal-Unjoni tal-prodott li qed jiġi eżaminat mil-ġdid huma mistiedna jieħdu sehem fl-investigazzjoni tal-Kummissjoni. Minħabba li hemm għadd kbir ta' produtturi tal-Unjoni involuti f'dan ir-rieżami ta' skadenza, u sabiex ittemm l-investigazzjoni fil-limitu tal-iskadenzi statutorji, il-Kummissjoni ddeċidiet li tillimita għal għadd raġonevoli l-produtturi tal-Unjoni li se jiġu investigati billi tagħżel kampjun (dan il-proċess jissejjaħ ukoll "kampjunar"). It-teħid tal-kampjuni jsir f'konformità mal-Artikolu 17 tar-Regolament bażiku. Il-produtturi tal-Unjoni u/jew l-assoċjazzjonijiet ta' produtturi tal-Unjoni kollha magħrufa se jiġu mgħarrfa mill-Kummissjoni dwar liema kumpaniji jkunu finalment intgħażlu biex jiġu inklużi fil-kampjun. Sabiex tikseb l-informazzjoni li jidhrilha li tkun meħtieġa għall-investigazzjoni tagħha, il-Kummissjoni se tibgħat kwestjonarji lill-produtturi tal-Unjoni inklużi fil-kampjun u lil kull assoċjazzjoni magħrufa ta' produtturi tal-Unjoni. Dawn il-partijiet iridu jibagħtu l-kwestjonarju komplut fi żmien 37 jum mid-data tal-avviż tal-għażla tal-kampjun, sakemm ma jkunx speċifikat mod ieħor. Il-partijiet interessati li jipprovdu informazzjoni "Ristretta" huma mitluba jipprovdu sommarji mhux kunfidenzjali tagħha skont l-Artikolu 19(2) tar-Regolament bażiku, li se jiġu mmarkati bil-kliem "Għall-konsultazzjoni mill-partijiet interessati". Dawn is-sommarji jridu jkunu dettaljati biżżejjed sabiex is-sustanza tal-informazzjoni mressqa b'mod kunfidenzjali tinftiehem b'mod raġonevoli. Jekk parti interessata li tippreżenta informazzjoni kunfidenzjali ma tipprovdix sommarju mhux kunfidenzjali tagħha fil-format u tal-kwalità mitluba, din l-informazzjoni tista' tiġi injorata. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti skennjati ta' prokuri u dokumenti ta' ċertifikazzjoni, bl-eċċezzjoni ta' tweġibiet voluminużi li għandhom jiġu sottomessi fuq CD-ROM jew DVD bl-idejn jew permezz ta' ittra reġistrata. Permezz ta' ittra elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDANCE WITH THE EUROPEAN COMMISSION IN TRADE DEFENCE CASES" ippubblikat fuq is-sit elettroniku tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefon u indirizz tal-posta elettronika validu u għandhom jiżguraw li l-indirizz elettroniku pprovdut huwa indirizz elettroniku tax-xogħol uffiċjali li jiffunzjona u li jiġi kkonsultat kuljum. Ladarba d-dettalji ta' kuntatt huma stabbiliti, il-Kummissjoni tikkomunika mal-partijiet interessati permezz tal-posta elettronika biss, sakemm ma jkunx hemm talba li d-dokumenti kollha mill-Kummissjoni għandhom jintbagħtu permezz ta' mezz ieħor ta' komunikazzjoni jew sakemm in-natura tad-dokument li għandu jintbagħat ma jkunx jeħtieġ l-użu ta' posta rreġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: TRADE-PSC-DUMPING@ec.europa.eu biex jintuża mill-produtturi esportaturi, l-importaturi relatati, l-assoċjazzjonijiet tagħhom u r-rappreżentanti tal-pajjiż konċernat. TRADE-PSC-INJURY@ec.europa.eu biex jintuża mill-produtturi tal-Unjoni, mill-importaturi mhux relatati, mill-fornituri, mill-utenti, mill-konsumaturi u mill-assoċjazzjonijiet fl-Unjoni. F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fil-limiti ta' żmien stipulati, jew tfixkel b'mod sinifikanti l-investigazzjoni, is-sejbiet, sew jekk pożittivi sew jekk negattivi, jistgħu jsiru abbażi tal-fatti disponibbli, skont l-Artikolu 18 tar-Regolament bażiku. Jekk jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata, u jista' jagħti l-każ li jintużaw il-fatti disponibbli. Jekk xi parti interessata ma tikkooperax jew tikkoopera biss parzjalment u għalhekk is-sejbiet ikunu bbażati fuq il-fatti disponibbli skont l-Artikolu 18 tar-Regolament bażiku, ir-riżultat jista' jkun inqas favorevoli għal dik il-parti milli kieku tkun ikkooperat. In-nuqqas ta' tweġiba kompjuterizzata ma jitqiesx bħala nuqqas ta' kooperazzjoni, bil-kundizzjoni li l-parti interessata tindika li jekk tippreżenta t-tweġiba kif mitlub jinħoloq piż żejjed mhux raġonevoli jew kostijiet żejda mhux raġonevoli. Il-parti interessata għandha tikkuntattja lill-Kummissjoni minnufih. Il-partijiet interessati jistgħu jitolbu l-intervent tal-Uffiċjal tas-Seduta tad-Direttorat Ġenerali għall-Kummerċ. L-Uffiċjal tas-Seduta jaġixxi ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina mill-ġdid it-talbiet għall-aċċess għall-fajl, it-tilwim li jirrigwarda l-kunfidenzjalità tad-dokumenti, it-talbiet għall-estensjoni tal-limiti ta' żmien u t-talbiet minn partijiet terzi għal smigħ. L-Uffiċjal tas-Seduta jista' jorganizza seduta ta' smigħ ma' parti interessata individwali u jagħmilha ta' medjatur sabiex jiżgura li d-drittijiet tad-difiża tal-partijiet interessati jiġu eżerċitati b'mod sħiħ. L-Uffiċjal tas-Seduta jagħti wkoll l-opportunità li jsir smigħ li jinvolvi lill-partijiet u li jkun jippermetti li jiġu ppreżentati fehmiet differenti u li jitressqu argumenti ta' reazzjoni dwar kwistjonijiet li jirrigwardaw, fost l-oħrajn, il-probabbiltà ta' kontinwazzjoni jew rikorrenza ta' dumping u ħsara u l-interessi tal-Unjoni. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni elettroniċi tal-Uffiċjal tas-Seduta fuq is-sit elettroniku tad-DĠ Kummerċ: http://ec.europa.eu/commission_2010-2014/degucht/contact/hearing-officer/ Billi dan ir-rieżami ta' skadenza jingħata bidu f'konformità mad-dispożizzjonijiet tal-Artikolu 11(2) tar-Regolament bażiku, is-sejbiet tiegħu mhux se jwasslu biex il-miżuri eżistenti jiġu emendati iżda biex dawn il-miżuri jitħassru jew jinżammu skont l-Artikolu 11(6) tar-Regolament bażiku. Jekk xi parti interessata tqis li jkun iġġustifikat li jsir rieżami tal-miżuri, sabiex ikun possibbli li l-miżuri jiġu emendati, din il-parti tista' titlob li jsir rieżami skont l-Artikolu 11(3) tar-Regolament bażiku. Il-partijiet li jixtiequ jitolbu għal rieżami ta' dan it-tip, li jsir indipendentement mir-rieżami ta' skadenza msemmi f'din in-notifika, jistgħu jikkuntattjaw lill-Kummissjoni fl-indirizz mogħti hawn fuq. L-attivitajiet tan-negozju tal-impriżi kkonċernati huma: Il-Kummissjoni Ewropea tistieden lill-partijiet terzi interessati sabiex jissottomettu l-kummenti li jista' jkollhom dwar l-operazzjoni proposta lill-Kummissjoni Ewropea. Il-kummenti jridu jaslu għand il-Kummissjoni Ewropea mhux aktar tard minn għaxart ijiem mid-data ta' din il-pubblikazzjoni. Il-kummenti jistgħu jintbagħtu lill-Kummissjoni Ewropea bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.7223 — Danish Crown/Sokolow, f'dan l-indirizz: